མིགས་པ་མ་བརྗེད་པའི་དྲན་པ། ཞི་་་་་་དབུས་གནས་ལས་སེམས་མི་འཕྲོ་བའི་ཏིང་ངེ་འཛིན། ལྷག་མཐོང་གིས་ཆོས་རབ་ཏུ་རྣམ་པར་འབྱེད་པའི་ཤེས་རབ་ཀྱི་དབང་པོ་ལྔའོ། ། དབུས་མཐར། ཐར་པའི་ཆ་དང་མཐུན་བསྐྱེད་ནས། ། འདུན་དང་སྦྱོར་བས་དབང་བྱེད་དེ། ། ་་་་་དེ་ལྟར་དད་ན་འགོད་པ་ལས་འབྱུང་བའི་ཕྱིར། བརྩོན་འགྲུས་རྩོམ་ལ་དེ་ལས་བསླབ་པ་གསུམ་བསྒྲུབ་སྟེ། དམིགས་པ་བརྗེད་པར་མ་གྱུར་དང་། ། མི་འཕྲོ་རྣམ་པར་འབྱེད་ཀྱང་ངོ་། ། ་་་་་གསུམ་རིམ་བཞིན་དྲན་པ་ཏིང་ངེ་འཛིན་ཤེས་རབ་བསྒོམ་མོ་ཞེས་བློའོ། ། ཞེས་སོ། ། ཐ་དད་ནི། ཕལ་ཆེར་ཐ་དད་དེ་སྔ་ཕྱི་རྒྱུ་འབྲས་ཡིན་པས་སོ། ། གྲངས་ངེས་ནི། དམིགས་པ་ལྔ་ཡོད་པས་དེ་ལ་དབང་བྱེད་པའི་དབང་པོ་ལྔར་ངེས་སོ། ། གཉིས་པས་མཚམས་ནི། རྫུ་འཕྲུལ་རྐང་བཞི་སེམས་ཡོངས་སུ་སྦྱང་བ་བྱས་པ་ལ་དྲོ་བ་ནི་མོའི་སྦྱོང་བ་འབྱུང་བས་སྔར་མཚོན་བྱར་སྨྲོས་པ་ལྟར་གྱི་དབང་པོ་ནི་དྲོ་བ་དང་རྩེ་མོའི་ངོ་བོ་ཉིད་དོ། ། གསུམ་པ་ནི། དེ་དག་དང་མཚུངས་ལྡན་གྱི་སེམས་སེམས་བྱུང་ངོ་། ། བཞི་པ་ནི། དད་དབང་གིས་བདེན་པ་རྣམས་ལ་ཡིད་ཆེས་པའི་ཚུལ་གྱིས་བསྒོམ་བརྩོན་འགྲུས་ཀྱིས་ཡིད་ཆེས་ནས་བདེན་པ་མངོན་པར་རྟོགས་པར་བྱ་བའི་ཕྱིར་སྤྲོ་བས་བསྒོམ། དྲན་པས་བདེན་པའི་དམིགས་རྣམ་མི་བརྗེད་པའི་ཚུལ་གྱིས་བསྒོམ། ཏིང་འཛིན་གྱིས་མ་བརྗེད་པའི་དོན་རྩེ་གཅིག་པས་བསྒོམ། ༼༡༨༧༽
ཤེས་རབ་ཀྱིས་གང་ལ་མཉམ་པར་བཞག་པའི་བདེན་པའི་དོན་རྣམ་པར་འབྱེད་པའི་ཚུལ་གྱིས་བསྒོམ་མོ། ། ་་་་་ཀུན་བཏུས་ལྔ་པ་ནི། བདེན་་་་་་ཀུན་བཏུས་དངོས་པ་མྱུར་དུ་རྟོགས་པར་བྱེད་གནས་སྐབས་དྲོད་སོགས་བཞི་སྒྲུབ་བོ། ། དེའི་རྣམ་པ་ལྔ་ནི་སོ་བདུན་ལ་བགྲང་རྒྱུའོ། ། ་་་་་ཀུན་བཏུས་དངོས་ལྔ་པ་ནི། དེ་ལྟར་་་་་་ཨཱརྻ་དབང་ཐོབ་པ་ནི་དེ་མ་ཐག་ཏུ་བདེན་པ་མངོན་པར་རྟོགས་པར་བྱ་བའི་ཕྱིར་མ་དད་པ་ལ་སོགས་པ་མི་མཐུན་ཕྱོགས་ཀྱིས་ཟིལ་གྱིས་མི་ནོན་པ། ་་་་་དེ་ཡན་ཨཱརྻ་དངོས་བདེན་པ་མངོན་པར་རྟོགས་པ་དང་འབྲེལ་བ་བཟོད་་་་་་ཨཱརྻ་མཆོག་ལ་སྦྱོར་བའི་ལམ་ལ་སྟོབས་ལྔ་སྟེ། སྔར་བཞིན་ལྔ་ལས། དང་པོ་སྔར་བཞིན་ནོ། ། གཉིས་པ་ལ། སྤྱིར་མཚན་ཉིད་ནི། དབང་པོ་ཉིད་མ་དད་པ་་་་་་བདུད་ལ་སོགས་པ་ཞེས་དག་ལྡན་སོགས་མི་མཐུན་ཕྱོགས་ངེས་པར་བསྲབས་པས་ཚུར་མི་བརྫི་ཞིང་་་་་་ཀུན་བཏུས་ཕར་འཇོམས་ནུས་པར་གྱུར་པའོ། ། བྱེ་བྲག་ཏུ་འདིར་བཤད་སློབ་ལམ་བདུན་གྱི་ནང་ཚན་མངོན་པར་རྟོགས་པ་དང་འབྲེལ་བའི་ལམ་ཡིན་པའི་དེའི་མཚན་ཉིད། དེའི་སྟེང་དུ་བྱང་སེའི་སྦྱོར་ལམ་བཟོད་མཆོག་གང་རུང་གིས་བསྡུས་པའོ། ། མི་མཐུན་ཕྱོགས་ཉམས་ཆུང་བས་ཡང་། ། དེ་དག་ཉིད་ལ་སྟོབས་ཞེས་བྱ། ། ཞེས་སོ། ། མཚོན་བྱ་ནི། མི་མཐུན་ཕྱོགས་བསྲབས་པའི་གཉེན་པོ་སྟོབས་དང་ལྡན་པས་ཏེ། ་་་་་ལྷའམ་བདུད་དམ་ཚངས་པ་ཡང་རུང་གང་གིས་ཀྱང་ཆོས་དང་མཐུན་པས་ཐུབ་པར་མི་ནུས་ཤིང་ཉོན་མོངས་པ་ཀུན་ནས་དཀྲིས་པས་ཀྱང་མི་ཚུགས་པར་གྱུར་པ་དེའི་ཚེ་སྟོབས་ཞེས་གནོད་འཇོམས། དབུས་མཐར། མི་མཐུན་ ༼༡༨༨༽
ཕྱོགས་ནི་བསྲབས་པའི་ཕྱིར། ། སྟོབས་ལྡན་འབྲས་བུ་ཕྱི་མ་ཡིན། ། ཞེས་སོ། ། མཚན་གཞི་ལ་གཉིས་ལས། དབྱེ་བ་ནི། མ་དད་པ་འཇོམས་པ་དད་པའི། ལེ་ལོ་འཇོམས་པ་བརྩོན་འགྲུས་ཀྱི། བརྗེད་ངེས་འཇོམས་པ་དྲན་པའི། རྣམ་གཡེང་འཇོམས་པ་ཏིང་ངེ་འཛིན་གྱི། གཏི་མུག་འཇོམས་པ་ཤེས་རབ་ཀྱི། སྟོབས་ལྔ་སྟེ། དེའི་རྣམ་པ་ལྔ་ནི་སོ་བདུན་ལ་བགྲང་རྒྱུའོ། ། གཅིག་གམ་ཐ་དད་དཔྱད་པ་སྔར་བཞིན་ནོ། ། གྲངས་ངེས་ནི་སྤང་བྱ་མ་དད་པ་སོགས་ལྔ་ཡོད་པས་དེ་ལྟར་བཞག་གོ། གཉིས་པ་ནི། དྲོ་བ་དང་སོགས་པ་རྩེ་མོ་ཐོབ་པ་ལ་བཟོད་པ་དང་ཆོས་མཆོག་འབྱུང་བས། སྔར་བཤད་ལྟར་གྱི་ཁྱད་ཆོས་ཅན་གྱི་སྟོབས་ལྔ་བཟོད་མཆོག་གི་ངོ་བོ་ཉིད་དོ། ། དབུས་མཐར། དབང་པོ་རྣམས་དང་སྟོབས་རྣམས་ལ། ངེས་འབྱེད་ཆ་མཐུན་གཉིས་གཉིས་སོ། ། ་་་་་དེ་མ་ཐག་ཏུ་མཐོང་ལམ་སྐྱེ་བས་ཆོས་མཆོག་ནི་སྐད་ཅིག་མ་སྟེ་ངེས་པར་འབྱེད་པའི་ཆ་དང་མཐུན་པ་གཞན་ནི་རྒྱུན་ཅན་ནོ་ཞེས་དབུས་བཤད་བློ་བརྟན་ནོ། ། ཞེས་སོ། ། གསུམ་པ་དང་བཞི་པ་སྔར་བཞིན་ནོ། ། ལྔ་པ་ནི། མི་མཐུན་ཕྱོགས་ལྔ་པོ་སྲབས་པ་དང་ས་ལ་འཇུག་པ་སྟེ། དད་སོགས་ས་ལ་འཇུག་པ་སྟེ། ། ཀུན་ནས་ཉོན་མོངས་་་་་་མ་དད་པ་སོགས་མེད་པར་འདོད་ཅེས་བློ་བརྟན་མར་བསྒྱུར་ཞིང་འཆད་དོ། ། ཅན་དུ་་་་་་དབྱིག་གཉེན་དང་བཤད་སྦྱར་དུ་བཤད་པ་མེད་ཅིང་བློ་བརྟན་མར་བྱུང་བ་དང་འགལ་སྣང་ངོ་། ། འདོད། ། ཅེས་སོ། ། དྲུག་པ་ནི། དང་པོར་དེ་ཁོ་ན་སོ་སོ་་་་་་དངོས་རང་གིས་མངོན་པར་རྟོགས་པའི་ལམ་ལ་བྱང་ཆུབ་ཀྱི་ཡན་ལག་བདུན་ཏེ། སྔར་བཞིན་ལྔ་ལས། དང་པོ་ནི། བདེན་བཞིའི་གནས་ལུགས་་་་་་རྒྱལ་སྲས་ཡང་དག་པ་ཇི་ལྟ་བའོ། ། ་་་་་ཀུན་བཏུས་ ༼༡༨༩༽
གཉིས་པ་ལ། འདིར་སྨྲོས་སློབ་ལམ་བདུན་གྱི་ནང་ཚན་མངོན་པར་རྟོགས་པའི་ལམ་ཡིན་པའི་བྱང་ཆུབ་ཡན་ལག་གི་མཚན་ཉིད། དང་པོར་དེ་ཁོ་ན་ཉིད་མངོན་སུམ་གྱིས་རྟོགས་པའི་ཡན་ལག་མཐོང་ལམ་གྱིས་བསྡུས་པའོ། ། མཚོན་བྱའི་སྒྲ་བཤད་ནི། ཡང་དག་པ་ཇི་ལྟ་བ་བཞིན་རྟོགས་པའི་མཐོང་བའི་ལམ་ནི་བྱང་ཆུབ་སྟེ་དེར་ཡང་དག་པ་ཇི་ལྟ་བ་བཞིན་རྟོགས་པའི་ཡན་ལག་ཏུ་གྱུར་་་་་་དག་ཟླ་པས་བྱང་ཆུབ་ཡན་ལག་གོ། ཞེས་གནོད་འཇོམས་དག་ཟླ་སོགས་སོ། ། ་་་་་དབུས་བཤད་དུ། དེ་ཁོ་ན་མངོན་པར་རྫོགས་པར་བྱང་ཆུབ་པ་ནི་རྣམ་པར་མི་རྟོག་པའི་ཡེ་ཤེས་སོ། ། དེ་ལ་དྲན་པ་ལ་སོགས་པ་དྲུག་ནི་བྱང་ཆུབ་དང་མཐུན་པའི་ཕྱིར་དེའི་ཡན་ལག་རྣམས་སོ། ། ཞེས་བློ་བརྟན་ནོ། ། སློབ་དཔོན་བློ་གྲོས་ཆེན་པོས་ཟག་པ་མེད་པའི་ཡེ་ཤེས་ཀྱི་ཡན་ལག་གམ་འཁོར་དུ་གྱུར་པས་བྱང་ཆུབ་ཡན་ལག་ཅེས་བཤེས་སྤྲིང་འགྲེལ་པར་རོ། ། ཟད་མི་སྐྱེ་ཤེས་ཀྱི་བྱང་ཆུབ་ཀྱི་རྒྱུར་གྱུར་པས། ཞེས་མཛོད་སོགས་དང་་་་་་དག་ལྡན་ཟླ་ཟེར་ཡང་ངོ་། ། མདོ་རྒྱན་སོགས་ལྟར་ན། བྱང་ཆུབ་ཀྱི་་་་་་མཐོང་ལམ་རང་བཞིན་དང་གནས་ལ་སོགས་པའི་སྒོ་ནས་ཡན་ལག་ཏུ་གྱུར་པས་སོ། ། ་་་་་མདོ་རྒྱན་འགྲེལ་ཆེན་བློ་བརྟན་མར། ཇི་ལྟར་ཡན་ལག་ཏུ་འགྱུར་ཞེ་ན། དྲན་པ་ནི་གནས་ཀྱི་ཡན་ལག་ཏུ་གྱུར་པ་ནས་བཏང་སྙོམས་ལ་སོགས་པ་ཉོན་མོངས་མེད་པའི་ཡན་ལག་ཏུ་གྱུར་པས་སོ། ། ཞེས་སོ། ། མཚན་གཞི་ལ། དབྱེ་བ་དང་། ས་མཚམས་སོ། ། དང་པོ་ལ་དབྱེ་གཞི་བྱང་ཆུབ་ཡན་ལག་ཙམ་མོ། ། དབྱེ་ངོ་། ། བྱང་ཆུབ་ཡན་ལག་བདུན་གྱི་ནང་ནས་བྱང་ཕྱོགས་སོགས་ཀྱི་་་་་་བློ་བརྟན་མར་དམིགས་རྣམ་མ་བརྗེད་པའི་དྲན་པ་འཁོར་ལོ་རིན་པོ་ཆེ་དང་མཚུངས་པ་གང་ཞིག་དེ་བདུན་ཡན་ལག་ལྔར་ ༼༡༩༠༽
བྱས་པའི་ནང་ནས་བྱང་ཆུབ་ཀྱི་གནས་ཀྱི་ཡན་ལག་ཏུ་གྱུར་པ་ནི། དྲན་པ་ཡང་དག་བྱང་ཆུབ་ཡན་ལག་གི་མཚན་ཉིད་དེ། མོས་སྤྱོད་དུ་་་་་་ཤེས་བྱ་མ་རྒྱལ་རྒྱལ་་་་་་ཏེ་མ་རྟོགས་པ་རྟོགས་བྱའི་ཕྱིར། ། དྲན་པ་དག་ནི་ཀུན་ཏུ་སྤྱོད། ། ་་་་་དཔེར་ན་འཁོར་ལོས་བསྒྱུར་བའི་རྒྱལ་པོའི་འཁོར་ལོ་རིན་པོ་ཆེས་ཡུལ་མ་ཕེབས་པ་ཕེབས་པ་ལྟ་བུའོ། ། ཞེས་དབྱིག་གཉེན། ཅེས་སོ། ། ་་་་་གནས་ཡན་ལག་ཅེས་སོ། ། དེ་བདུན་གྱི་ནང་ནས་ཞེས་དང་། བྱང་ཆུབ་ཡན་ལག་རེ་རེ་ལ་སྦྱར་ཏེ་་་་་་བཤད་སྦྱར་འགྲེལ་ཆེན་བདག་གཉིས་སུ་འཛིན་པའི་རྣམ་རྟོག་གི་མཚན་མ་འཇོམས་པའི་ཤེས་རབ་གླང་པོ་རིན་པོ་ཆེ་དང་མཚུངས་པ་གང་ཞིགདེ་བདུན་དེ་ལྔར་བྱེད་པའི་ནང་ནས་བྱང་ཆུབ་ཀྱི་རང་བཞིན་གྱི་ཡན་ལག་ཡིན་པ། ཆོས་རབ་ཏུ་རྣམ་འབྱེད། འདི་ཡི་རྣམ་འབྱེད་རྟོགས་པ་ཡི། ། མཚན་མ་ཐམས་ཅད་འཇོམས་པར་བྱེད། ། ་་་་་དཔེར་ན་གླང་པོ་རིན་པོ་ཆེས་ཕྱིར་རྒོལ་བ་ཐམས་ཅད་འཇོམས་པར་བྱེད་པ་ལྟ་བུའོ། ། ཞེས་དབྱིགས། ཞེས་སོ། ། རང་བཞིན་ཡན་ལགའབྲེལ་པ་སོགས་་་་་་མངོན་ཤེས་མྱུར་བར་སྒྲུབ་པའི་བརྩོན་འགྲུས་རྟ་རིན་པོ་ཆེ་དང་མཚུངས་པ་གང་ཞིགདེ་བདུན་དེ་ལྔར་བྱས་པའི་ནང་ནས་ངེས་པར་འབྱུང་བའི་ཡན་ལག་ཡིན་པ། བརྩོན་འགྲུས་དང་། འདི་ཡི་བརྩོན་འགྲུས་མ་ལུས་པ། ། མྱུར་དུ་རྟོགས་པར་བྱ་ཕྱིར་འཇུག། ་་་་་དཔེར་ན་རྟ་རིན་པོ་ཆེས་མྱུར་དུ་ས་ཆེན་པོ་རྒྱ་མཚོའི་མཐའ་བླ་མཐར་འགྲོ་བ་ལྟ་བུའོ། ། དབྱིག་གཉེན། ཅེས་སོ། ། ་་་་་ངེས་འབྱུང་ཡན་ལག་བརྩོན་འགྲུས་བརྩམས་པས་ཆོས་ཀྱི་སྣང་བ་འཕེལ་བས་ལུས་སེམས་་་་་་དབྱིག་བློ་དགའ་བས་ཚིམ་པར་བྱེད་པ་ནོར་བུ་རིན་པོ་ཆེ་ལྟ་བུ་གང་ཞིག་དེ་བདུན་དེ་ལྔར་བྱས་པའི་ནང་ནས་ཕན་ཡོན་གྱི་ཡན་ ༼༡༩༡༽
ལག་ཡིན་པ། དགའ་བ། ཆོས་ཀྱི་སྣང་བ་རྣམ་འཕེལ་བའི། ། དགའ་བས་རྟག་ཏུ་རྒྱས་པར་འགྱུར། ། ་་་་་དཔེར་ན་ནོར་བུ་རིན་པོ་ཆེས་འཁོར་ལོས་བསྒྱུར་བའི་རྒྱལ་པོ་དགའ་བར་བྱེད་པ་ལྟ་བུའོ། ། དབྱིགཕན་ཡོན་ཡན་ལག་་་་་་ཞེས་སོ། ། ལུས་སེམས་ཀྱི་གནས་ངན་ལེན་་་་་་ནི་ལུས་སེམས་ལས་སུ་མི་རུང་བ་སྟེ་ལས་ཐར་བས་ལུས་སེམས་ལས་སུ་རུང་བའི་བདེ་བ་རྗེས་སུ་མྱོང་བར་བྱེད་པས་་་་་་འགྲེལ་ཆེན་བློ་བརྟེན། བཙུན་མོ་རིན་ཆེན་ལྟ་བུ་གང་ཞིགདེ་བདུན་དེ་ལྔར་བྱས་པའི་ནང་ནས་གཞི་གང་གིས་ཉོན་མོངས་མེད་པའི་ཡན་ལག་ཡིན་པ། ཤིན་ཏུ་སྦྱངས་པ། སྒྲིབ་པ་ཀུན་ལས་ཐར་པའི་ཕྱིར། ། ཤིན་ཏུ་སྦྱངས་པས་བདེ་བ་ཐོབ། ་་་་་དཔེར་ན་བུད་མེད་རིན་པོ་ཆེས། གྲང་དུས་དྲོ་དྲོ་དུས་གྲང་བས་ཞེས་བློ་བརྟན་མར། འཁོར་ལོས་བསྒྱུར་བའི་རྒྱལ་པོ་དགའ་བ་ཉམས་སུ་མྱོང་བ་ལྟ་བུའོ། ། དབྱིག། ཅེས་སོ། ། བསམས་པའི་དོན་གནས་གྱུར་པའི་འབྱོར་པ་ཐམས་ཅད་བསྒྲུབ་ཅིང་འབྱུང་བའི་ཏིང་ངེ་འཛིན་ཁྱིམ་བདག་རིན་པོ་ཆེ་ལྟ་བུ་གང་ཞིགདེ་བདུན་དེ་ལྔར་བྱས་པའི་ནང་ནས་གནས་གང་ལས་ཉོན་མོངས་མེད་པའི་ཡན་ལག་ཡིན་པ་ནི། ཏིང་ངེ་འཛིན། ཏིང་ངེ་འཛིན་ལས་བསམ་པའི་དོན། ་་་་་འཕྲུལ་གྱི་མིག་དང་ལྷའི་རྣ་བ་སོགས་མངོན་ཤེས་ཀྱི་དཔེར་ན་འཁོར་ལོས་བསྒྱུར་བའི་ཁྱིམ་བདག་རིན་པོ་ཆེ་ལས་རྒྱལ་པོ་ཅི་དང་ཅི་འདོད་པ་ཐམས་ཅད་བསམ་པ་བཞིན་དུ་འགྲུབ་པ་ལྟ་བུའོ། ། ཞེས་ཟློས་སོ། ། འབྱོར་པ་ཉེ་བར་སྐྱེ་བར་འགྱུར་ཞེས་སོ། ། ་་་་་བསམ་པའི་དོན་རྣམས་འགྲུབ་པ་ནི། ། ཏིང་ངེ་འཛིན་ལས་སྐྱེས་པར་འགྱུར། ། ཞེས་བློ་བརྟན་མར་བསྒྱུར་བས་འདིར་འབྱོར་པ་ཐམས་ཅད་ཅེས་དགོས་ཏེ། བསམ་པ་དེ་དང་དེ་དག་ཐམས་ཅད་ཅེས་བློ་བརྟན་མར། རྗེས་ཐོབ་་་་་་དབྱིག་དག་པ་ ༼༡༩༢༽
འཇིག་རྟེན་པའི་ཡེ་ཤེས་དང་བཅས་པས་བྱང་སེ་རྣམས་ཇི་ལྟར་འདོད་བཞིན་རྩོལ་མེད་དུ་གནས་པར་བྱེད་པའི་མི་རྟོག་པའི་བློ་བློན་པོ་རིན་པོ་ཆེ་ལྟ་བུ་གང་ཞིགདེ་བདུན་དེ་ལྔར་བྱས་པའི་ནང་ནས་ཡིད་བདེ་བ་དང་ཡིད་མི་བདེ་བ་གཉིས་ཀྱི་དབང་དུ་མི་འགྱུར་ཞིང་ཆགས་པ་དང་ཁོང་ཁྲོས་སེམས་ཀུན་ཏུ་མི་ཟིན་པས་་་་་་བློ་གྲོས་མི་ཟད་པའི་མདོ་འགྲེལ་ལས་སམ་་་་་་འགྲེལ་ཆེན་བྱིང་རྒོད་སོགས་ཉོན་མོངས་མེད་པའི་་་་་་འགྲེལ་ཆེན་བློ་བརྟན་མར་ངོ་བོའི་ཡན་ལག་ཡིན་པ་བཏང་སྙོམས་སོ། ། ་་་་་འཇིག་རྟེན་གྱི་ཆོས་ཀྱི་མི་ཕྲོགས་ཐེག་དམན་དུ་མི་གནས་པའི་ཕྱིར་མི་བསྒུལ་བ་ཡིན་ཏེ་ཞེས་བློ་གྲོས་མི་ཟད་པའི་མདོར་རོ། ། དེའི་རྗེས་ཐོབ་དེས་ཡོན་ཏན་ཁྱད་པར་ཅན་དང་ས་མ་ཐོབ་པ་ཐོབ་པར་བྱེད། ཉེས་སྐྱོན་སྤང་དགོས་རྣམས་སྤོང་བར་བྱེད་པས་མི་རྟོག་ཡེ་ཤེས་རྩོལ་མེད་དུ་གནས་པར་བྱེད། ཅེས་དབྱིག་གཉེན་གྱི་དགོངས་པ་ལྟར་བློ་བརྟན་མར་རོ། ། བཏང་སྙོམས་ཀྱིས་ནི་ཐམས་ཅད་དོ། ། འདི་ནི་ཇི་ལྟར་འདོད་བཞིན་གནས། ། རྗེས་ལ་ཐོབ་དང་མི་རྟོག་པའི། ། གནས་པ་མཆོག་གིས་རྟག་ཏུ་གནས་་་་་་དཔེར་ན་འཁོར་ལོས་བསྒྱུར་བའི་བློན་པོ་རིན་པོ་ཆེས་དཔུང་གི་ཚོགས་ཡན་ལག་བཞི་པ་འབུལ་བར་བྱ་བ་ཡང་འབུལ་ལ་འདོར་བར་བྱ་བ་ཡང་འདོར་ཞིང་། གང་དུ་དཔུང་གི་ཚོགས་ཡན་ལག་བཞི་པ་མ་ལུས་པར་ཕྱིན་པ་དེང་སོང་ནས་ཀྱང་གནས་པར་བྱེད་དོ། ། ཞེས་དབྱིག་གཉེན་ཏེ། དཔེའི་བཤད་པ་ཞིབ་ཏུ་འགྲེལ་ཆེན་བློ་བརྟན་མར་བལྟའོ། ། སྤྱིར་མདོ་རྒྱན་ལ་འགྲེལ་ཆེན་མེད་ཐབས་མི་སྣང་ངོ་། ། ཡོན་ཏན་དེ་ལྟའི་སེམས་དཔའ་ནི། ། འཁོར་ལོས་བསྒྱུར་དང་འདྲ་བར་འཇུག། རྟག་ཏུ་རིན་ཆེན་བདུན་ལྟ་བུའི། ། ༼༡༩༣༽
བྱང་ཆུབ་ཡན་ལག་རྣམས་ཀྱིས་བསྐོར། ། ཞེས་སོ། ། ཐ་དད་ནི་ཅི་རིགས་པའོ། ། གྲངས་ངེས་ལ། དྲན་པ་ནི། གནས་ཀྱི་ཡན་ལག་སྟེ། དེ་ལ་བརྟེན་ནས་ཆོས་རབ་ཏུ་རྣམ་འབྱེད་སོགས་ཐམས་ཅད་་་་་་དབྱིག་འབྱུང་བས་སོ། ། ཆོས་རབ་ཏུ་རྣམ་འབྱེད་ནི། རང་བཞིན་གྱི་ཡན་ལག་སྟེ། བྱང་ཆུབ་་་་་་འགྲེལ་ཆེན་ཡང་ཆོས་་་་་་དབྱིག་རྣམས་ཀྱི་རང་སྤྱིའི་མཚན་ཉིད་མ་ནོར་པར་ཤེས་པ་ལ་བྱ་་་་་་བློ་ཏེ་བྱང་ཆུབ་ཡང་ཆོས་རབ་ཏུ་རྣམ་་་་་་དབྱིག་འབྱེད་དེའི་ངོ་བོ་ཡིན་་་་་་དབྱིག་པས་སོ། ། བརྩོན་འགྲུས་ནི། ངེས་པར་འབྱུང་བའི་ཡན་ལག་སྟེ། བགྲོད་བྱ་བློ་་་་་་མཐར་་་་་་དབྱིག་མ་ཐུག་བར་དུ་ལམ་རྒྱུན་མི་་་་་་དབྱིག་གཅོད་པས་སོ། ། དགའ་བ། ཕན་ཡོན་གྱི་ཡན་ལག་སྟེ། ཆོས་་་་་་བློ་དབྱིངས་མཐོང་བས་སེམས་དགའ་་་་་་དབྱིག་བར་བྱེད་པས་སམ་གུས། སེམས་ལ་ཕན་འདོགས་པས་སོ། ། ་་་་་དབུས་བཤད་དུ་བློ། ལྷག་མ་གསུམ། ཉོན་མོངས་མེད་པའི་ཡན་ལག་སྟེ། རྒྱུ་གང་གིས་ཉོན་མོངས་མེད་པར་བྱེད་པ་་་་་་བློ་ཤིན་ཏུ་སྦྱངས་པ་སྟེ། ་་་་་འགྲེལ་ཆེན་བློ་བརྟན་མར། ཉོན་མོངས་པའི་རྒྱུའི་གཉེན་པོར་གྱུར་པའི་ཕྱིར་ཉོན་མོངས་མེད་པའི་རྒྱུ་སྟེ། ཆགས་སོགས་ཉོན་མོངས་་་་་་དབུས་བཤད་ཀྱི་རྒྱུ་ལུས་སེམས་ལས་སུ་མི་རུང་བའི་བདག་ཉིད་ཀྱི་གནས་ངན་ལེན་གཅོད་པས་སོ། ། ་་་་་འགྲེལ་ཆེན་བློ་བརྟན་མར་གནས་གང་ལ་་་་་་འགྲེལ་ཆེན་བློ་བརྟན་མར་གནས་ནས། ཉོན་མོངས་པ་མེད་པར་བྱེད་པ་ཏིང་ངེ་འཛིན་ཏེ། དེ་ལ་གནས་ ༼༡༩༤༽
པས་ཡང་དག་པ་ཇི་ལྟ་བ་བཞིན་ཤེས་ནས་ཉོན་མོངས་་་་་་བྱིང་རྒོད་སོགས་ཞེས་འགྲེལ་ཆེན་བློ་བརྟན་མར་སྤོངས་པར་བྱེད་པས་སོ། ། འགྲེལ་ཆེན